Z A P I S N I K
4. sjednice Vijeća Mjesnog odbora Šestine (u daljnjem tekstu: Vijeće),
održane u srijedu, 29. rujna 2021. 
u prostorijama Mjesne samouprave Šestine, Šestinski trg 10,
s početkom u 19:30 sati


NAZOČNI ČLANOVI VIJEĆA:
Jure Tomičić, Kruno Vuk, Mladen Kljaić, Jadranka Apostolovski, Danijel Jagušt, Maja Pleić

ODSUTNI ČLANOVI VIJEĆA:
Lorena Malec Mlinarić

Predsjedava: Jure Tomičić, predsjednik Vijeća. 
Zapisnik vodi: Jure Tomičić.

Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati te otvara 4. sjednicu Vijeća Mjesnog odbora Šestine.
Vijećnik Danijel Jagušt ima primjedbu na zapisnik prošle sjednice te se pod točkom 9 mijenja dio teksta iz 500 u 160.
Vijećnica Jadranka Apostolovski ima primjedbu na zapisnik prošle sjednice te se pod točkom 8 dodaje tekst u kojem se govori o mikrolokacijama za sadnju trešanja na području MO Šestine.
Vijeće prihvaća izmijenjeni tekst zapisnika 3. konstituirajuće sjednice Vijeća, održane 30. kolovoza 2021. godine.
Na prijedlog predsjednika Vijeće jednoglasno utvrđuje sljedeći dnevni red:


DNEVNI RED:

1. Tekuća problematika
1. [bookmark: _Hlk84406117]Davanje mišljenja na Prijedlog odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina
1. Zahtjevi za korištenje prostora 
1. Pitanja, prijedlozi i obavijesti

Ad.1. Tekuća problematika  

Predsjednik Vijeća iznosi tekuću problematiku članovima Vijeća. 
· Radovi na rotoru napreduju svojim tokom te je na snazi nova regulacija prometa
· Započeli su radovi uređenja u ulici Šestinski Kraljevec (prečac)
· Vijeću MO Šestine obratili su se stanari ulice Bjelevina gdje je propao kolnik uslijed prolaska većeg tereta te je predsjednik obavio očevid i poslao stručnoj službi. Uslijedila je obavijest ureda kako predmetni dio ceste uopće nije gradski te da se vodi u vlasništvu gosp. Miro Tkalec (Bjelevina 5) i kako bismo morali zatražiti njegovu suglasnost da prepiše predmetnu česticu u korist Grada Zagreba te nakon toga se može ići u realizaciju saniranja kolnika.
· Vijećnik Danijel Jagušt govori kako bi se trebala ulica Šestinski prilaz od brojeva 2 – 22 promijeniti u jednosmjernu zbog povećanog prometa i prometnog kaosa koji nastaje. 
· Očitovanje u kojoj je fazi odvodnja u ulici Šušnjevec još se čeka
· Prijedlog za odobrenje mikrolokacija za sadnju trešanja poslano je od strane predsjednika VGČ Podsljeme nadležnom gradskom uredu te se čeka odgovor

Ad.2. Davanje mišljenja na Prijedlog odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina

Predsjednik iznosi članovima Vijeća Prijedlog odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina te Vijeće nakon kratke rasprave donosi jednoglasno mišljenje kako su suglasni sa prijedlogom.


Ad.3. Zahtjevi za korištenje prostora

Vijeće mjesnog odbora Šestine zaprimilo je 2 zahtjeva za povremeno korištenje prostora. Nakon kratke rasprave Vijeće jednoglasno donosi zaključak o odobrenju povremenog korištenja prostora slijedećim korisnicima:
· Politička stranka ''Zagreb je naš, Nova ljevica, Možemo'' – 1. utorak u mjesecu od 19.00h do 21.00h u dvorani 7
· Udruga ''Joga u svakodnevnom životu'' – svaki ponedjeljak i srijeda od 20.15h – 22.15h u dvorani 8


Ad.4. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave. 
· Na području grada Zagreba od 4. listopada počinje se provoditi kontrola mikročipiranja pasa u domaćinstvima
· Nastavak provedbe sportske rekreacije po gradskim četvrtima ''Sport za sve'' za Podsljeme odvija se u Šestinama, Šestinski trg 10 (trenutno samo za umirovljenike) ponedjeljkom i četvrtkom od 09.00h – 11.00h
· Vijećnik Mladen Kljajić upozorava kako bi trebalo usporiti promet u ulici Mlinovi te se o tome vodi kratka rasprava

Sjednica je završila u 20:30 sati. 

Zagreb, 29. rujna 2021.

Zapisnik vodio:
              Jure Tomičić		
					 Predsjednik Vijeća
								         Mjesnog odbora Šestine:

